Ильвинаның гаиләсе ишәйде! (ФОТО)

	Татар эстрадасының зәвыклы җырчысы Ильвина бала тудыру йорты каршында бала күтәреп фотога төшкән дә: "Мин бик бәхетле! Күптән көтелгән ир бала, улым!" – дип язган. Баксаң, Ильвинаның абыйсы икенче тапкыр әти булган икән! Сабыйга Сәлим дип исем кушарга уйлыйлар.	 Ильвина Cабан туйлары чорында җиң сызганып эшләде дә, кызы Раяна белән Грециядә ял итеп кайтты. "Бер атна буе тыныч кына рәхәтләнеп ял иттек. Кызыма Греция бик ошады", – диде җырчы Intertat.ru хәбәрчесенә.

Ялдан кайтуга Ильвина янә баш-аягы белән эшкә чумган. Күптән түгел аның "Бул янымда" җырына төшерелгән клибы дөнья күрде. "Яңа җырлар иҗат итәм. Соңгы вакытта композитор Риваль Хисмәтуллин һәм шагыйрә Айгөл Вәлиуллина белән шактый җырлар иҗат ителде", – ди Ильвина.  
	Эльвира ШАКИРОВА	
Интертат.ру

	№ --- | 26.07.2016	


